recursal/SuperWikiNEXT-32B huggingface dataset:
**מוחמד ח'ליל מראן** (בערבית: **محمد خليل مران**, בתעתיק מדויק: **מחמד ח'ליל מראן**; נולד ב-15 בפברואר 2001 בסביאא שבערב הסעודית) הוא כדורגלן סעודי המשחק בעמדת החלוץ בקבוצת א-נסר מליגת העל הסעודית ובנבחרת ערב הסעודית.

קריירת מועדונים
---------------

מראן גדל במחלקות הנוער של אל-אמג'ד וא-נסר. ב-28 בפברואר 2021 ערך את הופעת הבכורה שלו בקבוצה הבוגרת של א-נסר, בתיקו 2-2 נגד אבהא במסגרת המחזור ה-21 בליגת העל הסעודית לעונת 2020/2021.

ב-31 באוגוסט 2021 הושאל מראן לא-טאי מליגת העל הסעודית למשך עונת 2021/2022. הוא ערך 14 הופעות ליגה במהלך תקופת ההשאלה.

קריירה בין-לאומית
-----------------

ב-6 בינואר 2023 ערך מראן את הופעת הבכורה שלו בנבחרת ערב הסעודית, בניצחון 2-0 על נבחרת תימן במסגרת גביע המפרץ לאומות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  الطائي يستعير مهاجم النصر באתר Akhbaar24, ‏ 31 באוגוסט 2021 (בערבית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מוחמד מראן"**.
מצב "תצוגת נקודות" של המכשיר
ה-**One M8** הוא טלפון חכם מתוצרת חברת HTC המהווה מכשיר הדגל לשנת 2014 של החברה. המכשיר הוכרז במהלך תערוכת MWC 2014 שהתקיימה בברצלונה והוא ידוע גם בתור גרסת 2014 ל-HTC One המקורי.

מפרט המכשיר
-----------

המכשיר כולל מסך מגע מסוג LCD בטכנולוגיית IPS בגודל 5.0 אינץ' ברזולוציה של 1920X1080 (רזולוציית HD מלאה), היוצרת צפיפות פיקסלים של 441 פיקסלים לאינץ'. המכשיר כולל רמקולים קדמיים, אך בשונה מה-HTC One המקורי, אינם כוללים את טכנולוגיית השמע מבית Beats. המכשיר כולל את מערכת ההפעלה Android בגרסת 4.4 "קיטקט", עם ממשק ה-Sense מבית HTC. המכשיר כולל מצלמה אחורית ברזולוציית 4.0 מגה פיקסל, וכולל גם עדשה נוספת למיקוד התמונה. המכשיר כולל בנוסף ; מצלמה קדמית ברזולוציית 5.0 מגה פיקסל, אותה מכנה חברת HTC מצלמת "סלפי".

המכשיר כולל גם את פלטפורמת הסנאפדרגון 801 מתוצרת חברת קוואלקום, הכולל את המעבד המרובע ליבות ה-Krait 400 במהירות שעון של 2.3GHz. המכשיר כולל 16GB או 32GB של אחסון פנימי, הניתן להרחבה באמצעות כרטיס MicroSD ו-2GB זיכרון RAM. הממשק המובנה במכשיר כולל מגוון של מחוות המשמשות לפתיחת המכשיר כאשר הוא נעול. בנוסף לכך, כולל המכשיר את ממשק ה-BlinkFeed, שהשתפר מה-HTC One המקורי.

למכשיר מצב תצוגה ייחודי הנקרא "תצוגת נקודות", בו המעטפת של המכשיר מכסה ומגנה על מסך התצוגה, אך דרך "מסננת" נקודות של המעטפת מוצגים נתונים שונים, ואף ניתן לבצע פעולות במסך המגע, ולענות ולסיים שיחות - ללא פתיחת המכסה.

מכשירים דומים
-------------

בנוסף לגרסה הראשית של ה-One M8, חברת HTC הוציאה לשוק מכשירים נוספים הדומים ל-M8:

* One Mini 2 - גרסה מוקטנת ומוזלת של המכשיר
* One M8 עבור windows - גרסה עם מערכת ההפעלה Windows Phone
* One E8 - מכשיר עשוי מפלסטיק במקום מתכת
* One M8 Eye - מכשיר עם מצלמה משופרת באיכות 13 מגה-פיקסל

ביקורות
-------

הביקורות שיבחו את עיצוב המכשיר, המסך והמהירות, שיש אף טוענים[דרוש מקור] שזהו הטלפון החכם המהיר ביותר הכולל את מערכת Android. אך טענו[דרוש מקור] כי המצלמה צריכה שיפור.

קישורים חיצוניים
----------------

ויקישיתוף מדיה וקבצים בנושא **HTC One M8** בוויקישיתוף
* אתר האינטרנט הרשמי של HTC One M8
* The HTC One (M8) Teardown Review, סרטון באתר יוטיוב(באנגלית) - הצגת המבנה הפנימי של המכשיר
* צחי הופמן, ‏HTC One M8 - הסמארטפון היפה בשוק, באתר גלובס, 20 במאי 2014
* אתר למנויים בלבד גד גניר, HTC One M8: הטלפון היפה ביותר שתפגשו, באתר הארץ, 12 ביוני 2014
* ניצן סדן, HTC One M8: ענק הברזל שדורש את כס המלכות, באתר כלכליסט, 30 במרץ 2014

הערות שוליים
------------

1. ↑  צחי הופמן, ‏גאדג'טים: One Mini 2 של HTC - העיצוב עושה ההבדל, באתר גלובס, 30 בספטמבר 2014
2. ↑  צחי הופמן, ‏HTC חוזרת לווינדוס פון עם One M8 בגרסת מיקרוסופט, באתר גלובס, 19 באוגוסט 2014
3. ↑  אריק שיינר | Tgspot, ‏HTC הציגה את גרסת Windows Phone ל-One m8, באתר ‏מאקו‏, 20 באוגוסט 2014
4. ↑  הראל עילם, מלך הסלפי: HTC השיקה מכשיר עם מצלמה קדמית של 13 מגה-פיקסל, באתר כלכליסט, 12 באוקטובר 2014
5. ↑  צחי הופמן‏, ביקורת: HTC One M8, באתר וואלה!‏, 20 במאי 2014

|  |  |
| --- | --- |
| בקרת זהויות עריכת הנתון בוויקינתונים | 
* GND: 1059929376

 |
**אדם סן** (באנגלית: **Adam Senn**; נולד ב-10 באפריל 1984) הוא דוגמן ושחקן אמריקאי-צרפתי.

ביוגרפיה
--------

סן נולד בפריז וגדל בפרבר של יוסטון, בתיכון למד תיאטרון ולאחר סיום לימודיו עבר לניו יורק.

ב-2010 הוא היה בן זוגה של מדונה
הוא שותף בבעלות על מסעדה בניו יורק.

קריירה
------

ב-2008 החל לדגמן לדולצ'ה וגבאנה במספר קמפיינים ותצוגות אופנה, הוא גם הוביל את מסע הפרסום לבושם של החברה.

הוא גם דיגמן לחברת האופנה "Express, Inc."

מ-2008 ועד 2009 הופיע בעונה הראשונה של תוכנית המציאות "דולצ'ה וגבאנה" ששודרה ב-MTV.

ב-2011 שיחק בפרק של חוק וסדר: מדור מיוחד ובאותה שנה שיחק בסרט "Magic City Memoirs".

הוא שיחק ברמן בסרט הקומדייה "While We're Young".

מ-2014 ועד 2016 גילם כדורסלן בסדרה "Hit the Floor" של VH1.

ב-2016 שיחק בסרט הטלוויזיה "Married by Christmas".

ב-2018 צעד על המסלול בשבוע האופנה של מילאנו.

קישורים חיצוניים
----------------

* אדם סן, ברשת החברתית אקס (טוויטר)
* אדם סן, ברשת החברתית אינסטגרם
* אדם סן, במסד הנתונים הקולנועיים IMDb (באנגלית)
* Meet Adam Senn, the new face of Dolce & Gabbana's The One Sport - Telegraph, fashion.telegraph.co.uk
* Leanne Bayley, 10 minutes with... Adam Senn, Cosmopolitan, ‏2012-05-31 (באנגלית)

הערות שוליים
------------

1. ↑  Madonna with new man Adam Senn at Oscars 2010 party, Metro, ‏2010-03-07 (באנגלית)
2. ↑  Adam Senn Photos Photos: Dolce & Gabbana - Runway - Milan Men's Fashion Week Spring/Summer 2019, Zimbio (באנגלית)
ספינה ספרדית מותקפת על ידי שתי גאליוטות אלג'יראיות (1783).
גאליוט הולנדית מן המאה ה-17.
גאליוט להובלת יין בנהרות צרפת, המאה ה-18.
**גאליוט** (באנגלית: **Galiot**, בצרפתית: **Galiote**, בהולנדית: **Galjoot**) הוא שמם של שלושה סוגי ספינות מלחמה שהיו בשימוש בים התיכון ובים הצפוני ושל סוג ארבת-נהר שטוחת-תחתית מצרפת.

ספינות מלחמה
------------

* **הים התיכון, (מאות 16–17 לערך)**

גאליוט הייתה במקורה סוג של ספינת משוטים, שנודעה גם בשם גליאוטה (חצי-גליאה), אשר מהמאה ה-17 לערך נוספו לה גם מפרשים. הגאליוטות בהן השתמשו שודדי הים הברברים בהתקפותיהם על הספנות המסחרית של ונציה היו בעלות שני תרנים וכ-16 טורי משוטים. ספינות מלחמה מסוג זה נשאו בדרך כלל בין שניים לעשרה תותחים קטנים ובין 50 ל-150 איש.
* **הים הצפוני, (מאות 17–19 לערך)**

גאליוט הייתה סוג של ספינת סוחר הולנדית או גרמנית, בעלת תפוסה ברוטו של 20 עד 400 טונות, דומה בצורתה לקטש (Ketch) ובעלת חרטום וירכתיים מעוגלים כשל פלויט (Fluyt). תחתיתה הייתה שטוחה כמעט לגמרי, כדי שתוכל לשוט במים רדודים. הגאליוטות שימשו בעיקר כספינות לסחר חופים בים הצפוני ובים הבלטי. הקטנות שבהן צוידו בחרב צדית (Leeboard), כדי להקטין את היטרדותן בעת שיט ברוחות קדמיות בשל השוקע הנמוך שלהן. גאליוט מסוג חדיש יותר פותחה אחרי 1830 ולה חרטום חד יותר, דומה לזה של סקונר. כלי שיט מסוג זה צוידו לעיתים נדירות בחרב צדית.
* **ספינות הרעשה, (מאות 17–19 לערך)**

גאליוט היה השם שהעניקו הצרפתים לספינת הרעשה (באנגלית: Bomb vessel), כלי שיט מלחמתי קטן, שצורת המבנה שלו מבוססת על זו של הגאליוט המסחרית, ונשא מרגמות כבדות להפגזת מטרות בחוף בירי תלול מסלול.

סירות נהר ותעלות
----------------

* גאליוט הייתה סירה שנגררה על ידי סוסים לאורך גדות נהר או תעלת מים ונפוצה בצרפת מאמצע המאה ה-17 עד המאה ה-19.
* גאליוט, או סקיט (Scute), הייתה גם סירה שטוחת-תחתית מונעת על יד מפרש יחיד, ששימשה להובלת יין בנהרות צרפת מחבל אנז'ו ועד לה פון-דה-סה (Les Ponts-de-Cé).‏

קישורים חיצוניים
----------------

ויקישיתוף מדיה וקבצים בנושא **גאליוט** בוויקישיתוף

הערות שוליים
------------

1. ↑  Jonas, Wolfgang (1990). *Schiffbau in Nordfriesland* [Shipbuilding in North Frisia]. Schriftenreihe des Nordfriesischen Schiffahrtsmuseums Husum. 1. Husum Druck- und Verlagsgesellschaft. pp. 38–39
2. ↑  La Loire – les peuples du fleuve, par Abel Poitrineau. Ed. Horvath, Saint-Etienne, 1989. pp. 21-26

|  |  |
| --- | --- |
| בקרת זהויות עריכת הנתון בוויקינתונים | 
* GND: 4244061-0

 |
**לאונטי זכרוביץ' קוטליאר** (ברוסית: **Лео́нтий Заха́рович Котля́р**;‏ 16 ביוני 1901 – 28 בדצמבר 1953) היה גנרל יהודי-סובייטי בחיל ההנדסה של הצבא האדום, גיבור ברית המועצות.

ביוגרפיה
--------

נולד בעיר טומסק שבסיביר במשפחה יהודית. לאחר סיום בית ספר תיכון, עבד כפועל בחברת הרכבות. ב-1920 התנדב לצבא האדום. נטל חלק בקרבות של המלחמה הפולנית-סובייטית. לאחר המלחמה למד בבית ספר לקציני חיל ההנדסה בפטרוגרד. לאחר סיום בית ספר שירת בתפקידי פיקוד ומטה שונים בחיל ההנדסה - מפקד מחלקה, קצין מבצעים גדודי, מפקד פלוגה. בשנים 1927–1930 למד באקדמיה צבאית של חיל ההנדסה במוסקבה. בסיום הלימודים נשאר באקדמיה, תחילה כמדריך ובהמשך כמרצה בכיר וראש פקולטה. בשנת 1937 עבר להיות ראש תחום הנדסה במשרד ההגנה. ב1938 מונה לקצין הנדסה ראשי של המחוז הצבאי קייב. ביוני 1940 הועלה לדרגת גנרל מיור. במרץ 1941 מונה לראש אגף ההנדסה במטה הכללי, למעשה לקצין הנדסה ראשי של הצבא האדום. 

לאחר פלישת גרמניה הנאצית לברית המועצות במבצע ברברוסה במלחמת העולם השנייה ניהל ופיקד על בניית קווי ההגנה, בין היתר תכנן הצבת מכשולים הנדסיים סביב מוסקבה. באפריל 1942 עבר לשרת בחזית הלחימה. פיקד על כוחות ההנדסה של חזית וורונז' ולאחר מכן של החזית הדרום-מערבית (מאוקטובר 1943 - החזית האוקראינית השלישית). לקח חלק ב:מערכה במרחב וורונז'-וורושילובגרד, מתקפת בלגורוד-חרקוב, קרב דנייפר, מבצע דנייפר-קרפטי, מבצע יאשי-קישינב, מבצע בלגרד, כיבוש בודפשט, מתקפת אגם בלטון וכיבוש וינה. על תפקודו בקרבות אלו הוענק לו ב28 באפריל 1945 תואר גיבור ברית המועצות.

לאחר המלחמה חזר לנהל את האקדמיה הצבאית של חיל ההנדסה במוסקבה. נפטר בפתאומיות ב28 בדצמבר 1953. נטמן בבית העלמין נובודוויצ'יה.
לאחר השחרור התגורר בעיר אירקוטסק. נפטר ב-14 בינואר 1964.

עיטורים
-------

לאונטי קוטליאר עוטר בעיטורים הבאים: תואר גיבור ברית המועצות, 4 עיטורי לנין, 4 עיטורי הדגל האדום, עיטור סובורוב מדרגה ראשונה, עיטור קוטוזוב מדרגה ראשונה, עיטור סובורוב מדרגה שנייה,עיטור בוגדן חמלניצקי מדרגה ראשונה כמו כן עוטר בעיטור אמריקאי לגיון ההצטיינות.

קישורים חיצוניים
----------------

* ביוגרפיה באתר "גיבורי המדינה" (רוסית)
* [ביוגרפיה באתר המוקדש ליהודים גיבורי ברית המועצות (רוסית)
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**LG V20** הוא טלפון חכם בעל מסך מגע שיצרה חברת LG אלקטרוניקה כחלק מסדרת LG V. הטלפון הוכרז ב-6 בספטמבר 2016 בכנס MWC כיורשו של הLG V10. לאחר כשנה בלבד הוכרז הטלפון החכם הבא בסדרה, LG V30, כיורשו של ה־V20.

תכונות
------

### חומרה

ה־V20 כלל ברובו את המרכיבים והעיצוב של הLG G5. בדומה למכשיר, ה־V20 עשוי מאלומיניום ובעל מכסה פלסטיק עליון, USB ולחצן אחורי הקורא טביעות אצבע.ה־V20 זמין בצבעי כסף, אפור וורוד. המכשיר בעל 5.7 אינץ' ותצוגת 1440p עם LCD מצופה זכוכית. בדומה ל־V10, המכשיר בעל מצלמה כפולה קדמית. המכשיר כולל את הרמקול "ES9218". המכשיר בעל 4GB של RAM ונפח אחסון של עד 64GB. גודל המכשיר הוא 159.7 מ"מ לאורך, 78.1 מ"מ לרוחב ו-7.6 מ"מ עובי. צורת המכשיר היא מלבן עם פינות עגולות ומשקלו 174 גרם. המעבד הגרפי של המכשיר הוא Adreno 530.

### תוכנה

ה־V20 כולל את מערכת האנדרואיד 7.0 נוגט ומערכת LG UX 5.0.

קישורים חיצוניים
----------------

ויקישיתוף מדיה וקבצים בנושא **LG V20** בוויקישיתוף
* 

* אתר האינטרנט הרשמי של LG V20
* LG V20, סרטון באתר יוטיוב

הערות שוליים
------------

1. ↑  "סקירה: LG V20 - מתעלה על הציפיות". *TGspot*. 2016-12-02. נבדק ב-2018-03-21.
2. ↑  "LG V20 - כמהזה". נבדק ב-2018-03-21.
3. ↑  "LG V20 review". *TechRadar* (באנגלית). נבדק ב-2018-03-21.
4. ↑  LG V20 - מפרט מלא, באתר מגזין גאדג'טים וטכנולוגיה - Gadgety.co.il | גאדג'טי
5. ↑  "LG launches V20 smartphone with Android 7.0 Nougat". *The Verge*. נבדק ב-2018-03-21.
**אל-בוסתאן** (יושבת על אתר המכונה גן המלך) היא שכונה ערבית בסילוואן שבמזרח ירושלים, דרומית לעיר העתיקה בפתח הדרומי של נחל קדרון. בשכונה כ-90 בניינים, שכולם נבנו בניגוד לחוק ומתגוררים בה בין 1,000 ל-1,500 איש.

היסטוריה
--------

במשך מאות שנים היה זה שטח ירוק בו נטועים עצים רבים, מהם עתיקים מאוד ובו גם שני מעיינות. השטח היה במעמד האוסר בנייה בימי השלטון העות'מאני, בימי המנדט הבריטי וברוב תקופת השלטון הירדני, וב-1967 היו בשטח ארבעה בתים בחלקו הדרומי. לדברי משה עמירב, שכיהן בעבר כחבר הנהלת עיריית ירושלים, אישרה עיריית ירושלים הירדנית ב-1967, תוכנית מתאר לשכונת סילוואן, ובה צוין אזור "אל בוסתאן" כשטח מיועד לבנייה[דרוש מקור]. אולם, אחרי מלחמת ששת הימים והחלת הריבונות הישראלית בוטלו תוכניות מתאר אלה. גם לטענת יהושע דורפמן, מנכ"ל רשות העתיקות, בפני הוועדה לענייני ביקורת המדינה, המקום יועד מאז תקופת המנדט לחפירה ולשימור ולא יועד לבנייה במסגרת תוכנית כלשהי[דרוש מקור].

החל משנת 1992 בנו תושבים ערבים בתים בשטח תוך הריסת חלקים נרחבים מהגן. בשנות התשעים החלה עמותת אלעד, בגיבוי עיריית ירושלים ומשרד השיכון, לפתח באזור את הפארק הלאומי עיר דוד. העמותה, שעוסקת גם ביישוב יהודים בשכונת סילוואן הסמוכה לאתר, פועלת לשמר את המקום ולפתח אותו מבחינה ארכאולוגית ותיירותית. הדבר הוביל לעימות עם תושביה הערביים של השכונה, ובפינויים מהשטח בו בנו את בתיהם. לאחר שנת 1994 ננקטו הליכים משפטיים כנגד 23 בתים וכ-7 נהרסו. בשנת 2005 ניסתה עיריית ירושלים להרוס 88 בתים בשכונה אולם ראש העיר אורי לופוליאנסקי נסוג מההחלטה בעקבות לחץ בינלאומי ומקומי. בעקבות ההבנה שהושגה בין מהנדס העיר לבין תושבי השכונה, שכרו התושבים באותה שנה את האדריכלית אילה רונאל כדי לגבש תוכנית שתאפשר את הפיתוח של השכונה. ב-2008 הודיעה הממונה ממשרד הפנים על התוכניות בוועדה לתכנון מחוזי בירושלים שהתוכנית עומדת בדרישות לתוכנית בניין עיר. 17 בפברואר 2009 ועדת התכנון המחוזית של ירושלים דחתה ברוב של 12 קולות נגד אחד את תוכנית בניין עיר (תב"ע 11641) שהוגשה על ידי רונאל.

נכון לינואר 2010 יש צווי הריסה בתוקף ל-43 מבנים בשטח גן המלך ויתרת המבנים נמצאים בהליכים משפטיים. עיריית ירושלים, מקדמת תוכנית חדשה למתחם לפיה מתוכננת מציאת פתרונות לחלק מהבתים הקיימים בפועל בשטח, תוך פיתוח האזור כולו לתיירות, למסחר ולפתרונות דיור.
בתחילת מאי 2012 הדביקו פקחים צווי הריסה על 7 בתים.

שכונת אל בוסתאן, 2014

קישורים חיצוניים
----------------

* דיון של הוועדה לביקורת המדינה בכנסת בנושא אכיפת חוקי תכנון ובנייה ב"גן המלך" בירושלים 24/06/08.
* שמעון כהן, מאחז ערבי בגן מלכי בית דוד, באתר ערוץ 7, 24 ביוני 2008
* תוכנית אל בוסתאן - סכנה חמורה, דו"ח על השכונה באתר עיר עמים.
* תוכנית גן המלך של הרשות לפיתוח ירושלים מ-02/03/10 .
* גלעד גרוסמן‏, ארגונים ירוקים: להרוס בתים לא חוקיים בי-ם, באתר וואלה!‏, 22 באפריל 2010

הערות שוליים
------------

1. ↑  אוסף מפות של ירושלים החל מהמאה ה-16, בחלקן מופיע ומוזכר "גן המלך", אוסף המפות לפי תאריך
2. ↑  מירון רפפורט, סגנית שר הפנים בירכה על הכוונה להרוס 90 בתים במזרח ירושלים, באתר הארץ, 2 ביוני 2005
3. ↑
4. ↑
5. ↑  עידן יוסף, כך תיראה תוכנית פיתוח גן המלך בירושלים באתר news1
6. ↑  ניר חסון, עיריית ירושלים הוציאה צווי הריסה לשבעה מבנים בסילוואן, באתר הארץ, 2 במאי 2012
**אייפד אייר 2** (בתעתיק לעברית: **אייפד אייר 2**) הוא הטאבלט השישי בסדרת האייפדים של אפל והשני בסדרת אייפד אייר. המכשיר הוכרז לצד האייפד מיני 3 ב-16 באוקטובר 2014. המכשיר כולל שיפורים רבים כמו המעבד Apple A8X, מצלמת 8 מגה פיקסל, עובי דקיק של 6.1 מ"מ וכן חיישן ה-Touch ID.

חומרה
-----

האייפד אייר 2 כולל מסך 9.7 אינץ' ברזולוציית הרטינה של אפל, עם צפיפות פיקסלים של 326ppi; מסך האייפד אייר 2 הוא ביחס של 4:3, ובדומה למכשירי האייפד בשנתיים האחרונות, גם אצלו הוצרה המסגרת לעומת האייפדים הישנים יותר. המכשיר מריץ את מערכת ההפעלה iOS 10.0.1 של אפל. למכשיר מעבד בשם Apple A8X, שמשתמש בארכיטקטורת 64 ביט ומהווה גרסה משודרגת ל-A8 הקיים באייפון 6 ואייפון 6 פלוס. המצלמה שודרגה לרזולוציית 8 מגה פיקסל, ניתן לצלם בהילוך איטי (220 פריימים לשנייה), עם שיפור קטן של הוספת אפשרות של צילום רצף. מצלמתו הקדמית נשארה ברזולוציית 1.2 מגה פיקסל. סוללת האייפד אייר 2 מספיקה לעד עשר שעות עבודה, בדומה לשאר דורות האייפדים. בדומה למכשירים מהשנה שעברה, אפל החליטה להשתמש באייפד החדש בשני רמקולים סטראופוניים. המכשיר כולל בנוסף את חיישן טביעות האצבע Touch ID ועוביו של המכשיר דקיק ועומד על 6.1 מ"מ, דק ב-18 אחוז מקודמו. הוא מגיע בצבעים שחור, זהב ולבן.

ראו גם
------

* אייפד אייר

קישורים חיצוניים
----------------

ויקישיתוף מדיה וקבצים בנושא **אייפד אייר 2** בוויקישיתוף
* 

* אתר האינטרנט הרשמי של אייפד אייר 2
* שחר שושן, אפל מכריזה: הטאבלט הדק בעולם, באתר ynet, 16 באוקטובר 2014
* ניצן סדן, אייפד אייר 2: אפל מנסה לתקן טעות בת 20 שנה, באתר כלכליסט, 17 באוקטובר 2014
* ynet ו-GSM, הצצה לאייפד אייר 2: הטאבלט הכי טוב, באתר ynet, 25 באוקטובר 2014
* ניב ליליאן, ‏הצצה ראשונה לאייפד אייר 2: חיית ביצועים אכזרית, באתר ‏מאקו‏, 27 באוקטובר 2014

הערות שוליים
------------

1. ↑  אפל מכריזה על אייפד אייר 2: דק יותר ועם Touch ID, באתר TGspot.
המונח **נאו-רומנטיקה** מתייחס לתופעות בתר-רומנטיות או לאמנות וספרות הרומנטיקה המאוחרת (שלהי המאה התשע עשרה, והיא מגמה ארוכת ימים שיש לה ביטוי באמנות ובספרות כאחד. הנאו-רומנטיקה מנוגדת לנטורליזם, אשר באמנות הוא מדגיש התבוננות בעולם החיצון. לעומתו, ניאו-רומנטיקה מוסיפה התבוננות פנימית ורגשות נפשיים.

אמנים שזוהו כנאו-רומנטיים נטו לקבל את השראתם מן האמנות של עידן הרומנטיקה, וכן מתחושת המרחב המתקבלת מן הנופים הטבעיים שמחוץ לעיר. על ידי כך הם הגיבו נגד 'כיעורו' של העולם המודרני והתעשייתי, על המכונות, הערים החדשות והרדיפה אחר ההתעשרות. תמות טיפוסיות בנאו-רומנטיקה הן געגועים לאהבה המושלמת, נופים אוטופיים, טבע המשתלט על חורבות, מוות הירואי ורומנטי והיסטוריה שמבעד לנופים.

דברי המבקרים על הזרם הנאו רומנטי
--------------------------------

נאו-רומנטיקה מואשמת בדרך כלל על ידי המבקרים בכך שהיא מבודדת בעצמה, מרוכזת יותר מדי בציור פיגורטיבי ויופי, מאוהבת מדי באינטואיציה, חסרת אמון בדרכים אידאולוגיות ותאורטיות להבנת האמנות ומאוהבת יותר מדי בעבר ההיסטורי ובנופים אידיליים, רוחניים או 'מכושפים'. ביקורת משכנעת יותר היא שנאו-רומנטיקה היא אידילית מדי, וככזו היא משוללת תפיסה הולמת של הרוע בעולם המודרני.

הבדלים בין זרם הרומנטיקה לבין הזרם הנאו-רומנטי
----------------------------------------------

מלבד עצם ההבדל הכרונולוגי בין הופעתה של הרומנטיקה כזרם אמנותי (במאות השמונה עשרה והתשע עשרה), והופעתה המאוחרת הרבה יותר של הנאו-רומנטיקה (סוף המאה התשע עשרה ותחילת המאה העשרים), ניתן להצביע על הבדלים תוכניים בין שני הזרמים: נאו-רומנטיקה נטתה להסתייג מן הרומנטיקה הקלאסית בתחומי הדגשתה של הרומנטיקה הקלאסית על 'הגיבור' ועל לאומיות רומנטית. כך היה בעיקר בתקופה שמאז לאחר מלחמת העולם הראשונה.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529889205171
* LCCN: sh86007139

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**נקסוס 6** (באנגלית: **Nexus 6**) הוא טלפון חכם שפותח במשותף על ידי חברת גוגל ומוטורולה המבוסס על מערכת ההפעלה אנדרואיד. זהו המכשיר השישי בסדרת הגוגל נקסוס והושק כשנה לאחר השקת הנקסוס 5. חומרתו של הנקסוס 6 דומה בחלקה לזו של הדור השני של מכשיר ה-Moto X של חברת מוטורולה.

מפרט
----

הנקסוס 6 בעל מעבד מרובע ליבות קוואלקום סנאפדרגון 805 במהירות שעון של 2.7 הרץ וזיכרון RAM בנפח 3 ג'יגה בייט. יש לו סוללה בקיבולת של 3220mAh בעלת טכנולוגיית טעינת טורבו, המספקת 6 שעות פעולה לאחר הטענה של רבע שעה. למכשיר מסך מגע בגודל 5.96 אינץ' ברזולוציית 2560x1440. למצלמה האחורית של המכשיר 13 מגה פיקסל עם מייצב תמונה אופטי ומצלמה קדמית עם 2 מגה פיקסל. המכשיר שוקל 184 גרם ואין לו אפשרות להרחבת זיכרון.

הנקסוס 6 היה המכשיר הראשון שהריץ את מערכת ההפעלה Android Lollipop 5.0 בגרסת ונילה. כמו כן, הגרסה החדשה פותחה בעיצוב חדש של גוגל המכונה Material Design.

השקה ומכירה
-----------

הנקסוס 6 נחשף לראשונה ב-15 באוקטובר 2014 ביחד עם טאבלט ה-Nexus 9 והיה זמין לרכישה מסוף אותו חודש.

ביקורת הושמעה כלפי המחיר של הטלפון, הגבוה כמעט פי 2 מהמכשיר הקודם בסדרת הנקסוס. מתחריו העיקריים של הנקסוס 6 הם האייפון 6 פלוס וה-Galaxy Note 4 אשר הושקו בסמיכות זמנים להשקת הנקסוס.

קישורים חיצוניים
----------------

ויקישיתוף מדיה וקבצים בנושא **נקסוס 6** בוויקישיתוף
* נקסוס 6 באתר גוגל.
* יניב אביטל | Geektime, ‏נקסוס 6: מה אומרים עליו בעולם?, באתר ‏מאקו‏, 16 בנובמבר 2014

הערות שוליים
------------

1. ↑  צחי הופמן, ‏גוגל הכריזה על הנקסוס 6 ועל טאבלט נקסוס 9, באתר גלובס, 15 באוקטובר 2014
2. ↑  אתר למנויים בלבד סוכנויות הידיעות, גוגל השיקה את הסמארטפון נקסוס 6 והטאבלט נקסוס 9, באתר TheMarker‏, 16 באוקטובר 2014
3. ↑  אהוד קינן, גלקסי נוט 4 פה: המחיר החל מ-3,899 שקלים, באתר ynet, 27 באוקטובר 2014
**Sony Xperia Z2** הוא טלפון חכם מתוצרת סוני המיועד עבור השוק הגבוה.

הוא משמש כיורשו של Sony Xperia Z1, וכקודמו הוא מוגן בפני מים ואבק עם תקני ה-IP55 וה-IP58. הטלפון מציע יכולת הקלטה של קטעי וידאו באיכות 4K, בקצב של 30 פריימים לשנייה.

ה-Xperia Z2 נחשף לצד Sony Xperia Z2 Tablet במהלך תערוכת MWC 2014 שנערכה בברצלונה, ספרד, בתאריך ה-24 בפברואר 2014. ההשקה ברחבי העולם החלה בחודש מרץ, והסתיימה בחודש יוני של אותה שנה.

תכונות
------

### חומרה ועיצוב

הפלאפון מגיע עם אותה מסגרת האלומיניום כקודמו. הוא כולל גם זכוכית מחוסמת בחלק הקדמי והאחורי עם לחצן הכיבוי וההדלקה מצד ימין, שמיוצר מאלומיניום.
ה-Z2 כולל מסך בטכנולוגיות LCD IPS המשתמש בטכנולוגיה חדשה מבית סוני הנקראת Triluminos, בגודל 5.2 אינץ' עם רזולוציה של 1920X1080, היוצרת צפיפות פיקסלים של 424. יש לו מצלמת 20.7 מגה פיקסל עם חיישן גדול בגודל 1/2.3 הכוללת את עדשת ה-G מבית סוני ומעבד התמונה BIONZ לנייד ו-RS Exmor לשיפור החיישן בנייד. המצלמה מסוגלת להקליט וידאו ב-HDR וברזולוציית 4K. הוא כולל גם מצלמה קדמית ברזולוציית 2.2 מגה פיקסל.

בצד המעבד וערכת-השבבים, המכשיר כולל את ערכת השבבים ה-Snapdragon 801 (שיפור שאינו משמעותי ממערכת-השבבים ה-Snapdragon 800 שב-Xperia Z1), שמכילה מעבד מרובע ליבות Krait 400 במהירות 2.3GHz ומאיץ גרפי Adreno 330 במהירות 550MHz. ה-Z2 כולל זיכרון RAM בנפח 3GB וזיכרון פנימי בנפח 16GB, הניתן להרחבה עד 128GB באמצעות כרטיס Micro-SD. ה-Z2 קל יותר וגם דק יותר מקודמו, כאשר משקלו של ה-Z2 הוא כ-163 גרם ועובי של 8.2 מילימטר. ה-Z2 תומך בקישוריות: NFC, 4.0 Bluetooth, DLNA ורדיו FM, באמצעות אוזניות. המכשיר כולל רמקולי סטריאו. הוא כולל עמידות במים ואבק בתקני IP55 ו-IP58.

### תוכנה

ה-Z2 כולל את מערכת ההפעלה אנדרואיד בגרסת 4.4 ("קיטקט") עם ממשק מותאם מבית סוני, הכולל כמה תוספות, כמו: ווקמן (יישום מוזיקה), אלבום (יישום תמונות) ועוד. המכשיר כולל יישומים מבית Google, כגון: Chrome, Gmail ו-Youtube.

קישורים חיצוניים
----------------

ויקישיתוף מדיה וקבצים בנושא **סוני אקספריה Z2** בוויקישיתוף
* 

* אתר האינטרנט הרשמי של סוני אקספריה Z2
**העיגול ליד וירג'יניה 2**, 1976  
תצלום: גובה 60 ס"מ, רוחב 80 ס"מ; פסל: גובה 120 ס"מ.  
אוסף מוזיאון תל אביב לאמנות
"**העיגול ליד וירג'יניה**" הוא שמן של שתי יצירות אמנות מאת האמנית הישראלית דגנית ברסט. העבודות, ממחצית שנות ה-70 של המאה ה-20, משתמשות בתצלום דיוקנה של הסופרת וירג'יניה וולף.

היצירה
------

בשנת 1975 יצרה דגנית ברסט את העבודה "העיגול ליד וירג'יניה" - קולאז' צילומי המכיל רפרודוקציה של דיוקנה בפרופיל של הסופרת וירג'יניה וולף. מתחת לדיוקן מופיע טקסט תיאורי: "וירג'יניה וולף, סופרת אנגליה מרתקת ומיוחדת במינה. ואחת המחדשות הגדולות בתחום הרומן המודרני". לצד דיוקן זה מופיע תיאור תלת-ממדי של עיגול, שנוצר כאשליה אופטית. מתחת לשני אלו יצרה האמנית שתי צורות, המעוצבות כמעין סהר, והמהוות מעין גרסה משלה לצורות המרכיבות את העיגול. בשנת 1976 יצרה ברסט גרסה נוספת לעבודה, בה הומר הציור בפסל תלת־ממדי עשוי עץ לבוד של צורות אלו בגובה של 120 ס"מ.

וירג'יניה וולף מופיע כאיקונוגרפיה בעבודה נוספת של ברסט בשם "אורלנדו", אף היא משנת 1975. עם זאת, אין בעבודה ביאור לקשר שבין שני הדימויים המרכזיים שבה. ברסט עצמה התייחסה בדיעבד לבעיית הפרשנות של עבודה זו:

> 
> יש אומרים שהעבודה "העיגול ליד וירג'יניה" היא אניגמטית. למען האמת, אף אני חושבת כך. מאז שנוצרה, בהרף עין, כל פעם שאני נזכרת, או פוגשת בה, אני מנסה להסביר לעצמי מהו הדבר שגרם בזמן הוצרה לתחושה של ה"נכון"… העבודה הזו מגלמת עבורי, מבין עבודותי, את הדוגמה הקיצונית ביותר לתפישתי שהדימוי קודם להבנה, שהמשמעות אינה נתונה מראש ונמסרת הלאה לצופה, אלא היא מפציעה ועולה בתוך ומתוך תהליך העבודה, ושחלק בלתי נפרד מתהליך היצירה הוא הנסיון המתמשך של האמן לפרש ולהבין את עבודותיו שלו, ומכאן את עצמו ואת עולמו. בשל כך אפשר ש"הארנבת המתה" אינה אלא האמן עצמו.
> 
> 
> 
> 

העבודות הוצגו בתערוכות שונות ביניהן "90-70-90" (1994), "גבולות השפה" (1997) ו"המזימה של הטבע" במוזיאון תל אביב לאמנות ובתערוכה "מרוץ שליחות" (2007) במוזיאון חיפה לאמנות.

מרבית הפרשנים הדגישו בכתיבתם את הפן המושגי ביצירות אלו. אופן הייצוג של העיגול משמש מעין דוגמה אירונית לפילוסופיה של הפוזיטיביזם. בפני הצופה, כפי שציינה נורית דוד, עומדת האפשרות לראות את "השמש הלבנה (או את הלבנה במילואה), או שאתה רואה את שני הסהרונים השחורים". גם מרדכי עומר, בתארו את הגרסה השנייה של העבודה, ראה בה חלק מבחינה של אופני הייצוג האמנותיים המעומתים עם שפה "גאומטרית-מינימליסטית".

הערות שוליים
------------

1. ↑  ראו: דירקטור, רותי, "איך מסבירים תמונות לארנבת מתה", הצוֹפָה, 2004
2. ↑  ראו: דוד, נורית, "הפצע ליד דגנית", בתוך: ברסט, דגנית, **החלומות**, מוזיאון הרצליה לאמנות עכשווית, הרצליה, 2001, עמ' 5.
3. ↑  ראו: עומר, מרדכי, גבולות השפה, מוזיאון תל אביב לאמנות, תל אביב, 1998, עמ' 251.
בנימין ביינוש סלנט
מודעה שפרסם בנימין סלנט בעיתון הצפירה, 14 ביוני 1899, לגבי האתרוגים שהוא סוחר בהם
קברו של בנימין ביינוש סלנט, בהר הזיתים. לשם אביו צמוד התואר נ"י (נרו יאיר), כיוון שהיה עדיין בחיים בזמן מותו של בנו
**בנימין ביינוש סלנט** (תקצ"ח, סלנט, ליטא – י"ט בתשרי תר"ס, ירושלים) היה סוחר אתרוגים ארצישראלי ומהפעילים למען ההתיישבות היהודית בארץ ישראל במחצית השנייה של המאה ה-19. בנו של רבי שמואל סלנט, רבה של ירושלים.

קורות חייו
----------

נולד בעיר סלנט בליטא, לרב שמואל סלנט – לימים רבה של ירושלים, ולטויבא בת הרב יוסף זונדל מסלנט.

כשנתמנה אביו למורה-הוראה בירושלים ועלה לארץ ישראל בשנת ת"ר-תר"א (הנסיעה ארכה חדשים אחדים בגלל המלחמה בין מוחמד עלי מושל מצרים ובין השולטן, שהפריעה לתנועת הספנות), העלה איתו את אשתו ואת בנו, בנימין. למד בתלמוד-תורה ובישיבת עץ חיים ונתחנך על ידי אביו שהיה רבה של העדה האשכנזית, ועל ידי אבי-אמו, שהיה מאבות תנועת המוסר. נשא לאשה את חנה שרה בתו של ר' יוזיל ליאון מסלנט.

שנים אחדות היה סמוך על שלחן חותנו והמשיך לעסוק בתורה, אך בהתאם לחינוך שקיבל מאביו ומאבי-אמו לא רצה להתפרנס מרבנות ולכן פנה אל המסחר והיה מראשוני סוחרי האתרוגים בארץ, ועסק בהפצתם בארץ וביצוא האתרוגים לארצות חו"ל. סלנט ושותפיו היו קונים את האתרוגים בעודם על העצים מפרדסי הערבים ומפרדסי המושבות החדשות בסוף הקיץ היה סלנט עובר ליפו ומסדר את המשלוחים לחו"ל. לסלנט ולשותפיו היה מעין מונופול על רוב המסחר של האתרוגים בארץ ישראל.

סלנט היה פעיל גם בהתיישבות היהודית החדשה בארץ ישראל. היה אחד משבעת מייסדי השכונה נחלת שבעה, ואחר כך השתתף ביסוד השכונות אבן ישראל, משכנות ישראל ומזכרת משה. היה מהשותפים להחברה לקניית אדמת יריחו בפעולותיה ליסוד המושבה פתח תקווה שנבנתה לבסוף במקום אחר. סלנט אף ניהל במשך כמה שנים את "מלון הרי יהודה" הוא ח'אן הדרכים הידוע בכניסה לשער הגיא.

שלט רחוב על שם בנימין סלנט בירושלים
נפטר בירושלים, בי"ט בתשרי תר"ס, ונקבר בבית הקברות בהר הזיתים. קברו נמצא בסמוך לקבר אביו שנפטר תשע שנים אחריו. על שמו נקרא רחוב בשכונת נחלת שבעה.

משפחתו
------

בנו הוא רבי צבי הירש סלנט, מראשוני שכונות אבן ישראל ומאה שערים, שהיה נשוי לגרונא לבית אטקין. בתו של ר' צבי הירש - טויבא, נישאה לרב יחיאל מיכל טוקצינסקי מנהל ישיבת עץ חיים. בן נוסף של ר' צבי הירש, נתן נטע, הוציא לאור "**ספר זיכרון**" על סבו הרב שמואל סלנט (ניו יורק תר"פ). עוד בן לר' צבי הירש הוא הרב ישעיה סלנט, שהיה מנהל לשכת הסעד וחבר ועד שכונת מאה שערים, מבוני השכונות גאולה וכרם אברהם.

קישורים חיצוניים
----------------

* בנימין בינש בן שמואל סלנט (1838-1899), דף שער בספרייה הלאומית

דוד תדהר (עורך), "בנימין ביינוש סלנט", באנציקלופדיה לחלוצי הישוב ובוניו, כרך א (1947), עמ' 108

הערות שוליים
------------

1. ↑  באנציקלופדיה של תדהר (ראו בקישורים החיצוניים), כתוב בטעות שהרי"מ טוקצ'ינסקי נישא לבתו של בנימין סלנט, אך למעשה הוא נישא לנכדתו, ראו כאן.
2. ↑  "ישעיהו סלאנט" בתוך **אנציקלופדיה לחלוצי הישוב ובוניו**, כרך יד, עמ' 4440

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289902905171

 |
**סמסונג גלקסי A30** (באנגלית: **Samsung Galaxy A30**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-25 בפברואר 2019 עם סמסונג גלקסי A10 וסמסונג גלקסי A50 בקונגרס העולמי נייד, הוא הושק ב-2 במרץ 2019. סמסונג ייצרה מעל 9.2 מיליון יחידות.

מפרט
----

### חומרה

המכשיר מצויד במסך מסוג סופר AMOLED בתצוגת Infinity-U, בגודל 6.4 אינץ' וברזולוציית 1080×2340 פיקסלים.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 1.8 ג'יגה הרץ, וה-6 הנותרות פועלות בתדר עבודה של 1.6 ג'יגה הרץ. במכשיר ישנה מערכת על שבב מדגם Exynos 7904. למכשיר אחסון פנימי של בנפח 32 או 64 ג'יגה בייט, שניתן להרחיבו באמצעות כרטיס microSD עד ל-512 ג'יגה בייט, וזיכרון RAM בנפח 3 או 4 ג'יגה בייט. כמו כן, המכשיר מופעל על ידי סוללה בקיבולת 4000 מיליאמפר-שעה. למכשיר ישנו חריץ ייעודי ל-microSIM, וחריץ ננו SIM כפול התומך ב-VolTE.

#### מצלמה

המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה אחורית עם עדשה כפולה ברזולוציה 25 מגה פיקסל; עדשה ראשית ברזולוציה 16 מגה פיקסל עם מיקוד אוטומטי לזיהוי פנים; עדשת המצלמה השנייה אולטרה רחבה בשדה ראייה של 123 מעלות ברזולוציה 5 מגה פיקסל; המצלמה הקדמית ברזולוציה 16 מגה פיקסל.

### תוכנה

המכשיר הושק כשמותקנת עליו מערכת ההפעלה אנדרואיד פאי 9.0 בממשק המותאם של סמסונג - One UI 1.0. המכשיר תומך בבלוטות' 5.0, קישוריות Wi-Fi ושירותים כגון: BIxby Assistant, Samsung Pay ו-Samsung Health.

קישורים חיצוניים
----------------

ויקישיתוף מדיה וקבצים בנושא **סמסונג גלקסי A30** בוויקישיתוף
* אתר האינטרנט הרשמי של סמסונג גלקסי A30

הערות שוליים
------------

1. ↑  Samsung Galaxy A30 - Full phone specifications, m.gsmarena.com
2. ↑  Samsung announces the mid-range Galaxy A50 and Galaxy A30 with Infinity-U displays, xda-developers, ‏25 בפברואר 2019
3. ↑  Siddharth Chauhan last updated, Samsung Galaxy A10, Galaxy A30 and Galaxy A50 launched in India starting at Rs 8,490, TechRadar, ‏28 בפברואר 2019 (באנגלית)
4. ↑  Samsung Galaxy A10, Galaxy A30, Galaxy A50 launched in India: Price, specs, availability, www.moneycontrol.com
5. ↑  Samsung Announces New Galaxy A Series with Upgrades to Essential Features, news.samsung.com (באנגלית)
**סמסונג גלקסי A31** (באנגלית: **Samsung Galaxy A31**) הוא טלפון חכם מבוסס אנדרואיד, המיוצר על ידי סמסונג אלקטרוניקה. המכשיר מיוצר כחלק מסדרת A של סמסונג גלקסי. על ייצורו הוכרז ב-24 במרץ 2020, וב-27 באפריל אותה שנה החל להיות משווק לציבור. הוא יורשו של סמסונג גלקסי A30.

מפרט
----

### חומרה

המכשיר מצויד במסך בגודל 6.4 אינץ'. המסך מסוג סופר AMOLED עם יחס גובה-רוחב של 20:9.

לטלפון זה ישנו מעבד בעל ליבה אוקטאנית ומעבד גרפי מסוג מאלי G52 MC2. הזיכרון הוא בנפח הוא 4, 6, 8 או 12 ג'יגה בייט. המכשיר מופעל על ידי סוללה בקיבולת 5000 מיליאמפר-שעה עם תמיכה בטעינה מהירה בת 15 וואט.

#### מצלמה

המכשיר מצויד במערך בעל ארבעה מצלמות, הכולל: מצלמה ראשית ברזולוציית 48 מגה-פיקסל; מצלמת זווית רחבה ברזולוציית 8 מגה פיקסל; מצלמת מאקרו ברזולוציה 5 מגה פיקסל וחיישן עומק ברזולוציה בת 5 מגה פיקסל. כמו כן, למכשיר ישנה מצלמה קדמית ברזולוציית 20 מגה פיקסל.

### תוכנה

המכשיר הושק עם מערכת ההפעלה אנדרואיד 10 בממשק המותאם של סמסונג - One UI, המכשיר עודכן לאנדרואיד 11 במאי 2021.

באוגוסט 2021 השיקה סמסונג את "עדכון אבטחה 3.1.1" של One UI.

קישורים חיצוניים
----------------

ויקישיתוף מדיה וקבצים בנושא **סמסונג גלקסי A31** בוויקישיתוף
* 

* אתר האינטרנט הרשמי של סמסונג גלקסי A31

הערות שוליים
------------

1. ↑  Introducing the Galaxy A31: Made for the Era of Live, the A31 Brings Selfies to Life in A Big Way, news.samsung.com (באנגלית)
2. ↑  Samsung Galaxy A31 goes official with 48MP quad camera, 5,000mAh battery, GSMArena.com (באנגלית)
3. ↑  Samsung Galaxy A31 - Full phone specifications, www.gsmarena.com
**קרוזנשטרן ופרוחוד** - להקת כליזמר-רוק ישראלית, המשלבת ביצירתה פאנק, ג'אז, ומוזיקת כליזמרים. הלהקה הוקמה ב-2002 על ידי עולים מברית המועצות, וכל חבריה מאז ומעולם, פרט למתופף הלהקה גיא שכטר, הם עולים מחבר העמים.

מקור השם
--------

השם נגזר משם של ספינת קיטור דמיונית "אדמירל איוואן פיודורוביץ' קרוזנשטרן". פירוש המילה "פרוחוד" ברוסית הנו "ספינת קיטור".

סגנון מוזיקלי
-------------

חברי הלהקה מכנים את סגנון המוזיקה שלהם כקרטה-איגרוף-ג'אז. במונחים יותר קונבנציונליים ניתן להגדיר את סגנונה של הלהקה כערבוב משונה של מוזיקת כליזמר מעיירות יהודיות במזרח אירופה, Fאנק-רוק, ג'אז, פאנק, מטאל, ג'אז חופשי ונויז. הסגנון המיוחד שלהם נוצר על ידי שילוב לא סטנדרטי של הכלים (בס, תופים, קלרינט ובשני האלבומים האחרונים תוספת של אקורדיון), ובנוסף צרחות, רעשים, לחישות ומילמולים, ובהופעות חיות נעשה גם שימוש ברעשי ניסור ונגינה בקשת על גבי מסור, וכן ברעשי קריעה וקימוט של דפי נייר. מרבית החומר של הלהקה הוא מקורי, אך לעיתים מבצע ההרכב גרסאות כיסוי, למשל לקטע "מהלולות" של ג'ון זורן, שקרוטוגולוב ציין אותו כאחת ההשפעות העיקריות עליו כמלחין, בנוסף למלחין הסובייטי שוסטקוביץ' והלהקה קרדיאקס.
בעקבות הניסיוניות והמורכבות במוזיקה לעיתים נוטים לשייך אותם לזרם ה-Rock in Opposition ברוק.

הבסיסט איגור קרוטוגולוב הוא האחראי הבלעדי לכתיבת החומר. בנוסף לעבודתו עם ההרכב, הוציא קרוטוגולוב אלבומי סולו בסגנון אוונגרד.

חברי ההרכב
----------

* איגור קרוטוגולוב (בס, בלליקה, קולות, אקורדיון, מסור, רעשים)
* רוסלאן גרוס (קלרינט, קלרינט בס, קולות) (ראו גם רייביז קייסט)
* גיא שכטר (תופים, קולות)
* בוריס מרצינובסקי (אקורדיון)

### חברים לשעבר

* אולה יילנסקי (אקורדיון)

דיסקוגרפיה
----------

1. 2003 - The Craft Of Primitive Klezmer
2. 2004 - Songs
3. 2004 - Live in Karaganda
4. 2006 - Kruzenshtern & Parohod / Vialka (במשותף עם הצמד הצרפתי ויאלקה)
5. 2006 - Gruzovik i Kruzenshtern -Melekh (בהרכב משותף עם להקת גרוזביק מאוקראינה)

קישורים חיצוניים
----------------

* אתר האינטרנט הרשמי של קרוזנשטרן ופארוחוד

* קרוזנשטרן ופארוחוד, באתר AllMusic (באנגלית)

* קרוזנשטרן ופארוחוד, באתר MusicBrainz (באנגלית)

* קרוזנשטרן ופארוחוד, באתר Discogs (באנגלית)

* קרוזנשטרן ופארוחוד, באתר Songkick (באנגלית)

* קרוזנשטרן ופארוחוד, באתר בנדקמפ

* קרוזנשטרן ופארוחוד, באתר MOOMA (בארכיון האינטרנט)

הערות שוליים
------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קרוזנשטרן ופארוחוד** |

1. ↑
2. ↑   ראה רצועה מס' 5
3. ↑
4. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011224911305171
* MusicBrainz: 3e8b4df7-382a-4d54-a743-5e62f8d15ae0

 |
**סמסונג גלקסי J7** הוא טלפון חכם שיוצר על ידי סמסונג בשנת 2015.

מפרטים
------

### חומרה

1.5 ג'יגה זיכרון RAM. לטלפון יש גרסאות אחסון פנימיות של 8 ג'יגה-בייט או 16 ג'יגה-בייט, שניתן להרחיב באמצעות כרטיס MicroSD עד 128 ג'יגה-בייט. המצלמות של סמסונג גלקסי J7 הן מצלמה ראשית של 13 מגה פיקסל ומצלמה קדמית בת 5 מגה פיקסל עם פלאש LED. סמסונג השתמשה גם במסך מגע קיבולי SuperAMOLED עם תצוגת HD בגודל 5.5 אינץ' לטלפון זה. משקל המכשיר הוא 171 גרם, והסוללה שלו היא בנפח של 3000 mAh.

### תוכנה

תוכנת הטלפון הרשמית היא אנדרואיד לוליפופ. אנדרואיד מרשמלו (6.0.1) עבור דגם J700F בהודו החל מ־28 ביולי 2016. שדרוג לאנדרואיד מרשמלו זמין גם עבור J700H ו־M בפקיסטן ופנמה.

תכונות נוספות של דגם הטלפון הזה הן חיבור Wifi, רכיב NFC, מכשיר ניווט לווייני GPS ורדיו FM.

ראו גם
------

* סמסונג גלקסי
* סמסונג
* אנדרואיד (מערכת הפעלה)

קישורים חיצוניים
----------------

ויקישיתוף מדיה וקבצים בנושא **סמסונג גלקסי J7** בוויקישיתוף
* 

* אתר האינטרנט הרשמי של סמסונג גלקסי J7 (הודו)

הערות שוליים
------------

1. ↑  Samsung Galaxy J7, GSMARENA
**טל פורר** (נולד ב-16 בינואר 1978) הוא מעבד, מפיק מוזיקלי וקלידן ישראלי.

ביוגרפיה
--------

פורר נולד לאב מנהל חשבונות ולאם גננת, המנגנים כתחביב. את שירותו הצבאי עשה בלהקת חיל החינוך. בגיל 23 הופיע כקלידן במופע של ריטה בפסטיבל הפסנתר בתל אביב. עבד כבוחן ראשוני ב-"כוכב נולד", ולאחר מכן התמנה למנהל המוזיקלי, המעבד והקלידן הראשי של "דה וויס" ב-"רשת", שם פעל זה חמש עונות, נכון לאוקטובר 2020. ניהל ועיבד מוזיקלית לתוכניות טלוויזיה רבות, ובהן: "גריז" ב-"רשת" (ערוץ 2), "עם סגולה" ב-"שידורי קשת" (ערוץ 2), "נשות הטייסים" (ערוץ 10) ו-"הזמר במסכה" (ערוץ 12). כמו כן, ניהל מוזיקלית את מופע העשור של שלישיית מה קשור (ערוץ 24).
פורר מפיק ומעבד אלבומים לזמרים רבים: שלושה אלבומים ובהם "שתדעי" של שלומי שבת, אלבום הבכורה של ליאל קולט ואלבום של צביקה הדר שנגנז. ב-2003, הפיק וניגן לאלבום חמצן של ריטה והופיע עימה בסיבובי הופעות במשך 4 שנים.

החל מ-2006, מנהל מוזיקלית את הפסטיגל, תחת הבמאי חנוך רוזן. במסגרת זו הפיק, כתב, הלחין ועיבד מספר רב של שירים. בשנה זו, החל להופיע כקלידן עם שלמה ארצי ולהשתתף בעיבודי ההופעות והאלבומים של ארצי.

הפיק מוזיקלית מספר רב של הצגות ובהם "שיר נולד", "תום סוייר והאקלברי פין", "אלאדין" ו"לילה לא שקט" בתיאטרון הקאמרי.

עיבד והפיק מוזיקלית את שני השירים המושמעים ביותר לשנת 2013: "סטטוס מאוהב" של אייל גולן ו"הלב" של שלומי שבת. השיר "יש לך" שעיבד לשלומי שבת, זכה בתואר "שיר השנה" במצעד הפזמונים העברי השנתי של גלגלצ לשנת תשע"ב.

הפיק ועיבד מוזיקלית את אירוויזיון 2019 בישראל, הלחין את קטעי המעבר והקטעים האומנותיים.

בשנת 2022 לקח חלק בכתיבת השיר "Marionette" יחד עם יוצאות העונה השנייה של The Voice ישראל צליל קליפי ומאי כהן שנבחר עבור הזמרת ענבל ביבי לכבוד גמר העונה הרביעית של אקס פקטור ישראל
במטרה לייצג את ישראל באירוויזיון 2022, אך השיר סיים במקום השלישי.

מעבר לניהול מוזיקלי, פורר מלחין, יוצר ומעבד מוזיקה לפרסומות (הרשות הלאומית לבטיחות בדרכים, המכללה למנהל ועוד), פרומואים ("The Voice"), ולסדרות טלוויזיה (חצויה, נשות הטייסים).

בשנת 2010 הקים את אולפני Eclipse, בשותפות עם "יוכלמן-אשר הפקות".

פורר נשוי לדוגמנית חן שילוני ולהם שלושה ילדים.

קישורים חיצוניים
----------------

ויקישיתוף מדיה וקבצים בנושא **טל פורר** בוויקישיתוף

* טל פורר, במיזם "אישים" לתיעוד היצירה הישראלית
* טל פורר, במסד הנתונים הקולנועיים IMDb (באנגלית)
* טל פורר, באתר MusicBrainz (באנגלית)
* טל פורר, בארכיון הבימה
* שגיא בן נון, המנטור: טל פורר הוא המפיק המוזיקלי הכי עסוק בארץ, באתר nrg‏, 19 בינואר 2012
* מיקי לוין, ‏האיש שמאחורי כל צליל בדה ווייס: "עונה סוערת, המנטורים ישתלחו אחד בשני", באתר מעריב אונליין, 7 בדצמבר 2016
* מיה אור, המפלט המשפחתי של חן שילוני וטל פורר, המפיק המוזיקלי של האירוויזיון, באתר Xnet‏

הערות שוליים
------------

1. ↑  שגיא בן נון‏, פרסום ראשון: טל פורר יהיה המפיק והמעבד המוזיקלי של האירוויזיון, באתר וואלה!‏, 19 בנובמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e24bf96f-c808-4695-b288-5d02dcb7b050

 |
**נָארַה לֵאָאוּ** (בפורטוגזית: **Nara Leão**;‏ 19 בינואר 1942 – 7 ביוני 1989) הייתה זמרת ברזילאית שכונתה "המוזה של הבוסה נובה".

ביוגרפיה
--------

לאאו נולדה בעיר ויטוריה שבמדינת אספיריטו סנטו, ברזיל. כשהייתה כבת שנה עקרה משפחתה לריו דה ז'ניירו, שם גדלה בקופקבנה. כשהייתה בת 12 קיבלה את הגיטרה הראשונה שלה.

את הופעותיה הראשונות ערכה בשנת 1963. בשנה שלאחר מכן, שנת ההפיכה הצבאית וקום הדיקטטורה בברזיל, לקחה לאאו חלק במופע "דעה" (opinião) בו ביטאה ביקורת חברתית גלויה. מאוחר יותר הוגלתה עם בעלה, במאי הקולנוע קקה דיאגס (Cacá Diegues), לצרפת בעוון פעילותם נגד השלטון, שם נולדו שני ילדיהם.

קריירה
------

בדירתה בקופקבנה נערכו מפגשים מוזיקליים בהן פרחה הבוסה נובה. היא ביצעה שירים של שיקו בוארקי, רוברטו מנסקל ("הסירה" - O barquinho - בביצועה, הוא אחד משירי הבוסה נובה היפים ביותר), אנטוניו קרלוס ז'ובים (יחד עם אליס רז'ינה ובלעדיה), קייטנו ולוזו ורבים אחרים. בשנים בהן הקליטה, הצליחה ליצור אוסף מרשים של קלאסיקות בוסה נובה ושירי סמבה של יוצרים אותנטיים של הפאבלס.

במהלך שנות השמונים המעיטה לאאו בהופעות. היא תכננה לחדול מפעילותה המוזיקלית כדי ללמוד פסיכולוגיה, אך ב-1988, התגלה אצל לאאו סרטן מוח מתקדם, ולא היה טעם לנתחה. היא נפטרה שנה מאוחר יותר, ב-1989.

ב-2007 הוציאה פרננדה טאקאי את אלבום הסולו "Onde brilhem os olhos seus" ("היכן נוצצות עיניך"), עם שירים מהרפרטואר של נארה לאאו.

קישורים חיצוניים
----------------

ויקישיתוף מדיה וקבצים בנושא **נארה לאאו** בוויקישיתוף
* 

* אתר האינטרנט הרשמי של נארה לאאו

* נארה לאאו, במסד הנתונים הקולנועיים IMDb (באנגלית)

* נארה לאאו, באתר AllMusic (באנגלית)

* נארה לאאו, באתר MusicBrainz (באנגלית)

* נארה לאאו, באתר Discogs (באנגלית)

* נארה לאאו, באתר Genius
* נארה לאאו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008816737905171
* BnF: cb13939843d (data)
* GND: 134441176
* ISNI: 0000 0000 5519 3664
* LCCN: n83127207
* MusicBrainz: 3a13549a-9578-4547-9308-4167816c51df
* NDL: 01202905
* NKC: xx0060535
* NTA: 071994688
* SUDOC: 15899678X
* VIAF: 71582187
* WorldCat: lccn-n83127207

 |
**דניאל ברבנק** (באנגלית: **Daniel Christopher Burbank**;‏ נולד ב-27 ביולי 1961, מנצ'סטר קונטיקט) היה אסטרונאוט בתוכנית מעבורות החלל של נאס"א. הוא היה מפקד משלחת מס' 30 לתחנת החלל הבין-לאומית.

ביוגרפיה
--------

דניאל ברבנק נולד וגדל בקונטיקט. לאחר לימודי בית ספר הוא התחיל ללמוד באוניברסיטת פיירפילד. אחרי סיום שנת לימודים הראשונה הוא עבר לאקדמיה של משמר החופים. בשנת 1985 הוא קיבל ממנה תואר ראשון בהנדסת חשמל. לאחר סיום האקדמיה הוא נקלט בשורות של משמר החופים של ארצות הברית ועבר קורס טיס. ברבנק שירת בבסיסים שונים של החיל. בשנת 1990 הוא קיבל תואר שני בהנדסת אווירונאוטיקה.

שירות בתחום החלל
----------------

בשנת 1996 ברבנק נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בספטמבר 2000 ברבנק טס לחלל כמומחה משימה ב-STS-106 במעבורת החלל אטלנטיס (טרנס וילקאט היה מפקד צוות). מטרתה העיקרית של משימה זו הייתה המשך הרכבת תחנת החלל הבין-לאומית וביצוע ניסויים. 

בספטמבר 2006 ברבנק היה מומחה משימה ב-STS-124 של מעבורת החלל אטלנטיס (ברנט ג'ט היה מפקד צוות). מטרתה העיקרית של משימה זו הייתה חידוש הרכבת תחנת החלל הבין-לאומית. המעבורת נשאה במטענה את החלק השני של הצד השמאלי של התחנה. החלק הזה מורכב מזוג קולטים המפיקים אנרגיה סולרית ומהצירים שעליהם הם מורכבים (P3/P4). במהלך משימהברבנק ביצע פעילות חוץ-רכבית באורך של כ-7 שעות.

בשנים 2007-2009 ברבנק חזר לאקדמיה של משמר החופים וכיהן כפרופסור.

בנובמבר 2011 ברבנק היה מומחה משימה של טיסה סויוז TMA-22 (אנטון שקאפלרוב היה מפקד צוות). הצוות הצטרף למשלחת מס' 29 לתחנת החלל הבין-לאומית בפיקוד של מייקל פוסום. כאשר המשלחת עזבה את תחנת החלל, ברבנק היה מפקד משלחת מס' 30 לתחנת החלל הבין-לאומית. הוא חזר לכדור הארץ ב-אפריל 2012.

ברבנק פרש מנאס"א בשנת 2018 וחזר ללמד באקדמיה של משמר החופים.

קישורים חיצוניים
----------------

ויקישיתוף מדיה וקבצים בנושא **דניאל ברבנק** בוויקישיתוף
* ביוגרפיה
* ביוגרפיה באתר נסא"א
* דניאל ברבנק, ברשת החברתית אקס (טוויטר)
"**מי מפחד מהזאב הרע?**" (באנגלית: **?**‏**Who's Afraid of the Big Bad Wolf**) הוא שיר פופולרי שנכתב על ידי פרנק צ'רצ'יל, עם מילים נוספות על ידי אן רונל, שבמקור הופיע בסרט מצויר של חברת וולט דיסני משנת 1933 בשם "שלושה חזירים קטנים", שבו שרים את השיר שני חזירונים, המנגנים על כינור ועל חליל (בדיבובם של מרי מודר ודורותי קומפטון) בעוד מתנהגים ביהירות, ומאמינים שהבתים שבנו לעצמם, מקש וענפים יגנו עליהם מפני הזאב הרע (בדיבובו של בילי בלטשר). שיר הנושא של הסרט הפך ללהיט ענק במהלך שנות ה-30 והוא נשאר אחד משירי דיסני הידועים ביותר, וזכה לגרסאות כיסוי על ידי אמנים רבים. בנוסף, הוא היה ההשראה לשם מחזהו של אדוארד אלבי משנת 1963 - "מי מפחד מווירג'יניה וולף?".

גרסאות כיסוי
------------

### גרסתו של אל אל קול ג'יי

"**מי מפחד מהזאב הרע?**" (באנגלית: **?**‏**Who's Afraid of the Big Bad Wolf**) זכה לגרסת כיסוי על ידי הראפר האמריקאי אל אל קול ג'יי באלבום *Simply Mad About the Mouse: A Musical Celebration of Imagination* של דיסני. הוא שוחרר כסינגל בשנת 1991 על ידי קולומביה רקורדס והופק על ידי ה-DJ אדי פ. ואל אל קול ג'יי. סינגל זה לא זכה להגיע אל מצעד הפזמונים של בילבורד.

קישורים חיצוניים
----------------

* מידע על היצירה "מי מפחד מהזאב הרע?" באתר מיוזיק בריינז

הערות שוליים
------------

1. 1 2  "Three Little Pigs (1933)". The Internet Movie Database. נבדק ב-2008-10-16.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 8a2edac3-2be0-38ce-99a6-d93555b409b8

 |
**תוכנית "השחר"** הוא מיזם ארצי של תנועת בני עקיבא. פרויקט זה מוגדר כפרויקט מנהיגות של בני העדה האתיופית המיועד לבני נוער בני העדה. פרויקט השחר הוקם באמצע שנות ה-90, לאחר העלייה הגדולה האחרונה מאתיופיה לישראל במסגרת "מבצע שלמה". נכון ל-2006, פועל הפרויקט ב-24 מוקדים הכוללים כ-50 קבוצות מנהיגות בשכונות, תיכונים, אולפנות, ישיבות תיכוניות, ופנימיות ברחבי הארץ. הפרויקט הוא אחד מבין פרויקטים רבים השייכים למחלקת מעורבות חברתית.

מטרה
----

מטרת הפרויקט היא הכשרת מנהיגות צעירה מקרב יוצאי אתיופיה ויצירת קהילה מנהיגותית מתוך העדה האתיופית המסוגלת להוות דוגמה אישית וערכית בפני נוער העדה. מטרה נוספת היא העלאת דילמות וקשיים איתם מתמודד בן העדה האתיופית בחברה הישראלית אל פני השטח והצעות להתמודדות נכונה איתם. מדריכי הקבוצות עצמם הם חיילים משוחררים או סטודנטים בני העדה בעלי רקע חינוכי הנתמכים בצוות של אנשי מקצוע (מחנכים, עובדים סוציאליים, יועצים ורבנים).

פעילות
------

הפעילות בפרויקט השחר מובנית כתוכנית תלת-שנתית מדורגת הכוללת מפגשים בני שעה וחצי אחת לשבוע, בהם מעלים החניכים והמדריך נושאים האקטואליים לחייהם כבני העדה בפרט, וכחלק מעם ישראל בכלל ודנים בהם. בנוסף לכך הפרויקט מקיים, אחת לשלושה חודשים, שבתות סמינריון, בהם נפגשים כל חניכי ומדריכי השחר מרחבי הארץ ובכך מעצימים את השפעתו של הפרויקט. במסגרת הפעילות יוצאים החניכים גם לפעילות התנדבותית בשכונות. כמו כן, קיים שילוב מסוים בין פעילויות הפרויקט לפעילויות הארציות של בני עקיבא (כדוגמת העלייה המסורתית לביריה ועוד).

קישורים חיצוניים
----------------

* תוכנית השחר, באתר האינטרנט של "בני עקיבא"
רבי **ישועה שבאבו** (ידוע גם כ**מהר"י זֵיין**) (מצרים, בערך ה'ת"ל - צפת, בערך ה'ת"ק) היה מרבני מצרים וצפת תלמידו של רבי אברהם הלוי בעל הגינת ורדים, ומחבר ספר השו"ת **שערי ישועה** ועוד.

ביוגרפיה
--------

נולד לרבי אברהם במצרים בערך בשנת ת"ל. קיימות השערות שונות על מוצא משפחתו. היה תלמיד מובהק של בעל שו"ת גינת ורדים, רבי אברהם הלוי. כמו כן היה מקורב לגדולי מצרים האחרים, ביניהם לרבי אברהם יצחקי ולחותנו, רבי יוסף הלוי נזיר (בעל שו"ת מטה יוסף). שימש תחילה כסופר הכותב שטרות. בשנת ה'תס"א התמנה לתפקיד רבני בקהילת סיליינוס שבקהיר. מאז שנתמנה לדיין במצרים הפסיק לעסוק בכתיבת שטרות משום חשש לאיסור שוחד. באותה שנה נפטר אביו.

עלה לארץ בערך בשנת ה'תפ"ו והתיישב בצפת. שם היה מרבני העיר. הוא מכונה לעיתים בפוסקים "מרבני הגליל העליון". נפטר בצפת סביב שנת ה'ת"ק.

רבי אברהם ישראל זאבי אמר עליו שלרוב מכוין בפסקיו אל האמת והלכה כמותו.

דבריו מובאים פעמים רבות בספרות האחרונים שלאחריו (כגון הרב חיד"א בברכי יוסף, רבי עקיבא איגר בהגהותיו לשולחן ערוך, ועוד) כמקור חשוב.

כתביו
-----

* תשובות ממנו מופיעות בספרו של רבו **גינת ורדים**.
* **פרח שושן** - הערות לשו"ת גינת ורדים של רבו. נדפס לראשונה בקושטא ה'תצ"ב.
* שו"ת **שערי ישועה**, מכון ירושלים ה'תשמ"ח
* שני ספרי דרשות שלו **שערי אורה** ו**שערי תורה** מצויים בכתב יד.
* הערות מגיליון השולחן ערוך שלו הודפסו בקובץ "בית אהרן וישראל" כרך כ"ב עמוד ז ואילך.

קישורים חיצוניים
----------------

* שבבו, רבי ישועה בן אברהם, **פרח שושן**, באתר היברובוקס
* זיין, רבי ישועה בן אברהם שבאבו, **שו"ת שערי ישועה**, באתר אוצר החכמה

הערות שוליים
------------

1. ↑  ראו כאן בהערה 6, שיש הסוברים שמקורה במגרב ויש הסוברים שמקור משפחתו ביהדות אשכנז.
2. ↑  ברכי יוסף, חושן משפט סימן ט סעיף קטן יג.
3. ↑  החיד"א בשם הגדולים (בערך על רבי ישועה) כותב על ספר זה: והרוב במה שכתב עליו ולעצמו הוא מציל".
4. ↑  ראו כאן בדברי פרופ' שלמה זלמן הבלין.
מחוז **בוויקווה** (באנגלית, בסוואהילי: **Buikwe**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, בוויקווה.

רקע כללי
--------

### היסטוריה

במקור נחשב המחוז לחלק ממחוז מוקונו. ב-1 ביולי 2009, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. 

כלכלת המחוז נשענת על 

### גאוגרפיה

המחוז גובל במחוז קאיונגה מצפון, במחוז ג'ינג'ה ממזרח, במחוז בובומה מדרום מזרח, ברפובליקה המאוחדת של טנזניה מדרום ובמחוז מוקונו ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא בוויקווה.

### כלכלה

רוב כלכלת המחוז נשענת על כספים שמועברים ממשלת המדינה למחוז. ענפי כלכלה נוספים במחוז הם חקלאות, תעשיות ומפעלי תה וסוכר ותיירות שנפוצה בין החודשים יוני וספטמבר, בשל מזג האוויר הנעים.

### חינוך

כ-80% מילדי המחוז לומדים במערכת החינוך המקומית.

### דמוגרפיה

קצב גידול האוכלוסייה הוא 2.6% בשנה. כ-80% מתושבי המחוז גרים באזורים כפריים.

| שנה | אומדן אוכלוסייה |
| --- | --- |
| 1991 | 250,500 |
| 2002 | 329,900 |
| 2014 | 422,800 |

אתרים תיירותיים
---------------

### שמורת יער מבירה

שמורת יער מבירה ממוקמת באזורים הטרופיים שמצפון לאגם ויקטוריה, מערבית לנהר הנילוס. השמורה משתרעת על שטח של 306 קמ"ר. זוהי שמורת היער הגדולה ביותר במרכז אוגנדה והיא אחת מיערות הגשם היחידים ששרדו באוגנדה.

השמורה ידועה בזכות התיירות האקולוגית שהחלה בראשית שנות השמונים. ביער חיים יותר מ-300 מינים של ציפורים, רובם מינים נדירים, וביניהם קלאו מזרחי, טוראקו שחור-מקור, עיט כתר, אפרור אפריקני וצופית מישור נהדרת. בנוסף, קיימים ביער למעלה מ-300 מינים של צמחים, חלקם בעלי ערך רפואי.

בשמורה ניתן למצוא טיולי יער מודרכים, אתרי קמפינג, אתרי פיקניק ובילוי סביבתי.

### הנילוס הלבן

 ערך מורחב – **הנילוס הלבן**  

הנילוס הוא הנהר השני בגודלו בעולם, ואורכו כ-6,400 ק"מ. הנילוס הלבן הוא אחד משני יובליו של הנהר, שמתחיל בפרברי מחוז ג'ינג'ה וחוצה את אוגנדה, דרום סודאן, צפון סודאן ומצרים, ולבסוף מתחבר לים התיכון באלכסנדריה. הנהר בעל חשיבות גאוגרפית והיסטורית מקומית ובינלאומית.

באוגנדה יש לנילוס חשיבות תרבותית וכלכלית רבה. תושבי יישובים רבים לאורך הנהר מתפרנסים מדיג. בתחילת הנהר, הקימה ממשלת אוגנדה שלושה סכרים הידרואלקטרים שמספקים חשמל לתושבים רבים במדינה ובמדינות שכנות. שלושה סכרים נוספים מתוכננים להיבנות בהמשך הנהר בשטחי המדינה.

### מקור הנילוס

נהר הנילוס מהווה את הגבול בין מחוז בוויקווה ממערב ובין מחוז ג'ינג'ה ממזרח. מי הנהר מתחילים לזרום מאגם ויקטוריה, לאורך הנחל במשך שלושה חודשים, עד לים התיכון. נקודת תחילת הנהר הפכה לאתר תיירות בזכות הנוף הנשקף ממנה. באתר נמצאים מפלי ריפון, שמצא מגלה הארצות ג'ון האנינג ספיק בשנת 1862.

בשנת 1954 הסתיימה בניית סכר במפלים.

קישורים חיצוניים
----------------

* 

* אתר האינטרנט הרשמי של בוויקווה

הערות שוליים
------------

1. ↑  Government names 14 new districts, web.archive.org, ‏29 באוקטובר 2013 (באנגלית)
2. ↑  Finance | Buikwe District, www.buikwe.go.ug (באנגלית)
3. 1 2  Buikwe District | Uganda Districts | Explore Uganda's Districts, Achieve Global Safaris, ‏2020-03-06 (באנגלית)
4. ↑  Buikwe (District, Uganda) - Population Statistics, Charts, Map and Location, www.citypopulation.de (באנגלית)
מחוז **בוקומנסימבי** (באנגלית, בסוואהילי: **Bukomansimbi**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, בוקומנסימבי.

רקע כללי
--------

### היסטוריה

במקור נחשב המחוז לחלק ממחוז מאסאקה. ב-1 ביולי 2010, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידי הערים הגדולות במחוז, כפי שקרה עד אז.

### גאוגרפיה

המחוז גובל במחוז גומבה מצפון, במחוז קלונגו ממזרח, במחוז מאסאקה מדרום מזרח, במחוז לוואנגו מדרום מערב ובמחוז סאמבאבולה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא בוקומנסימבי.

### דמוגרפיה

קצב גידול האוכלוסייה הוא 2.6% בשנה. כ-80% מתושבי המחוז גרים באזורים כפריים.

| שנה | אומדן אוכלוסייה |
| --- | --- |
| 1991 | 126,500 |
| 2002 | 139,600 |
| 2014 | 151,400 |

קישורים חיצוניים
----------------

* 

* אתר האינטרנט הרשמי של בוקומנסימבי

הערות שוליים
------------

1. ↑  Government names 14 new districts, web.archive.org, ‏2013-10-29 (באנגלית)
2. ↑  Bukomansimbi (District, Uganda) - Population Statistics, Charts, Map and Location, www.citypopulation.de (באנגלית)